fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi en de fi fi fi fi fi fi fi fi fi fi fi fi fi fi fi fi fi fi fi en en ru tr fi fi fi fi pt fi pt fi fi fi fi fi fi eu fi fi fi fi fi nb fi fi fi fi fi fi fi fi fi fi fi fi fi fi fi en fi en fi fi fi fi fi
Vihreän siirtymän haasteet | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Vihreän siirtymän haasteet – energian saatavuuden epävarmuus
Vihreän siirtymän haasteet – energian saatavuuden epävarmuus
Ke, 31.08.2022 - 15:04
Energiatransitio Euroopassa ei ole enää tulevaisuuden visio. Yhteiskunnan eri osa-alueiden sähköistyessä olemme entistä riippuvaisempia sähköjärjestelmän toimivuudesta. Energiatransition nykyisessä vaiheessa ymmärrämme jo, mikä vakava seuraus vihreästä siirtymästä seuraa sähkön saatavuuteen. Siinä missä sähkön tuotanto ennen siirtymää oli lähes täydellisesti ihmisen hallittavissa, on hallinnan tunteesta irtauduttava uusien realiteettien edessä.
Uusiutuvat energiantuotantomuodot, kuten aurinko- ja tuulivoima, ovat puhtaita ja ehtymättömiä luonnonvaroja, mutta eivät kuitenkaan vailla ongelmia. Ihmisen kyky vaikuttaa auringon paisteeseen tai tuulen voimakkuuteen on olematon, minkä seurauksena palaamme tietyssä mielessä 150 vuotta edistyksessä taaksepäin aikaan, jolloin polttomoottoria ei vielä ollut keksitty. Jälleen olemme tilanteessa, jossa joudumme katsomaan taivaalle nähdäksemme, onko nyt suotuisa aika pestä pyykkiä tai valmistautua matkalle lähtöön.
Viimeisten vuosikymmenten aikana eurooppalaiset yhteiskunnat ovat tottuneet riippumattomuuteen luonnon välittömistä vaikutuksista. Siksi paluu aikaan, jolloin aurinko ja tuuli määräävät mahdollisuutemme harrastaa, valmistaa tai nauttia juuri tietyn lämpöisestä huoneilmasta vastaa mielikuvaa paluusta pimeälle keskiajalle, kylmän ja kurjuuden keskelle.
Jälleen olemme tilanteessa, jossa joudumme katsomaan taivaalle nähdäksemme, onko nyt suotuisa aika pestä pyykkiä tai valmistautua matkalle lähtöön.
Energiatransition edetessä meillä on muutamia vaihtoehtoja sopeutua uusiin realiteetteihin. Näitä vaihtoehtoja punnitessa on syytä ymmärtää, että optimaalisin ratkaisu riippuu siitä, miltä kantilta asiaa katsoo.
Energiaa pitäisi käyttää silloin kun sitä on – pystyykö ihminen muuttamaan käytöstään?
Teknistaloudellisesti optimaalisinta olisi muuttaa ihmisten käyttäytymistä siten, että auringon paistaessa ja tuulen pauhatessa tehtaat tuottaisivat hyödykkeitä maksimaalisella kapasiteetilla, ja ihmiset valmistaisivat ruokaa ja pesisivät pyykkiä kodeissaan. Vastaavasti tyynenä ja pilvisenä päivänä tehtaat sulkisivat tuotantokoneensa, ja ihmiset laskisivat kotiensa lämpötiloja ja pidättäytyisivät television katselemisesta.
Jos tämä tuntuu liian hankalalta toteuttaa, on meillä vielä kaksi vaihtoehtoa jäljellä. Molemmat tukeutuvat teknologiaan, mutta ovat luonteeltaan ja seurauksiltaan melko erilaiset.
Sähkön varastointi ja siirtäminen – ratkaiseeko teknologia kaikki haasteet?
Näistä ensimmäinen on kenties eniten julkista mielenkiintoa viime aikoina herättänyt vaihtoehto, eli varastointi. Tässä ratkaisussa sähkön kysynnän ja tarjonnan hetkelliset epäsuhdat tasapainotetaan sähkövarastoa hyödyntämällä. Se onnistuu muuttamalla hetkellinen sähkön ylitarjonta esimerkiksi kemialliseksi potentiaalienergiaksi, joka vapautetaan takaisin sähköenergiaksi, kun aurinko- ja tuulivoimatuotanto eivät enää riitä kattamaan yhteiskunnan sähkönnälkää.
Toisena teknisenä vaihtoehtona on muodostaa niin suuria sähköjärjestelmiä, että kun pilvikerros peittää pohjolan taivaan, siirretään tarvittava sähkö vaikkapa Italiasta, missä aurinko sillä hetkellä paistaa kirkkaalta taivaalta.
Jokaisessa ratkaisussa on luonnollisesti omat haasteensa. Käyttäytymisen muutos vaatii asenteiden muutosta, varastointi vaatii valtavasti rahaa ja valtioiden yhteiskäyttöiset sähköverkot vaativat ennennäkemätöntä yhteispeliä ja luottamusta kansojen välillä.
Tulevaisuuden sähköjärjestelmä tulee luultavasti olemaan yhdistelmä näistä kaikista. On kuitenkin syytä miettiä, mihin suuntaan regulaatio ohjaa kehitystä tällä hetkellä – ja haluaisimmeko suunnan kääntyvän.
VTT:n opas sektori-integraation hyödyntämiseen
Sektori-integraatio eli eri energiamuotojen kytkeminen toisiinsa ja loppukäyttäjiin – rakennuksiin, liikenteeseen ja teollisuuteen – mahdollistaa kestävämmän energiantuotannon ja -kulutuksen. Samalla se vauhdittaa nykyisestä energiakriisistä toipumista.
VTT on laatinut oppaan, jossa avataan sektori-integraatiota ilmiönä ja esitellään tapoja, joilla eri alat voivat hyötyä energiajärjestelmän murroksen tuomista mahdollisuuksista.
Sektori-integraatio: kohti hiilineutraalia energiajärjestelmää
Uusiutuvan ja hiilineutraalin energian tehokas hyödyntäminen teollisuudessa, liikenteessä ja rakennuksissa on avainasemassa, kun ratkomme ilmastokysymyksiä. Tulevaisuuden puhtaaseen energiajärjestelmään voivat kuitenkin osallistua kaikki – myös me tavalliset ihmiset. Pienilläkin yksilön valinnoilla on suuri vaikutus.
Hiilineutraali ja älykäs energiajärjestelmä
Älykkäät sähköverkot ja energiajärjestelmät
Aiheeseen liittyvät uutiset ja tarinat
VTT ja CITRIS (USA) strategiseen yhteistyöhön
Ruokakauppa tuottamaan hiilineutraalia kaukolämpöä – ratkaisu voisi muuttaa kaukolämpöverkot energiavarastoiksi
Satelliittidata, koneoppiminen ja optimointimallit auttavat Afrikkaa sähköistymään hiilineutraalisti
Lue lisää uutisia ja tarinoita
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022